रिषभ पंत ने इंग्लैंड के खिलाफ तीसरे टेस्ट मैच के जरिए टेस्ट क्रिकेट में अपना डेब्यू किया था। अपने पहले टेस्ट मैच में ही उन्होंने इंग्लिश टीम के खिलाफ बेहतरीन विकेटकीपिंग की थी और दोनों पारियों में कुल सात कैच पकड़े थे। नॉटिंघम टेस्ट मैच की दोनों पारियों में उन्होंने 24 और 01 रन की पारी खेली थी। रिषभ को दिनेश कार्तिक के खराब प्रदर्शन के बाद टेस्ट टीम में मौका दिया गया है। उन्होंने अपने पहले टेस्ट मैच में भी रिकॉर्ड बनाया था। ट्रेंट ब्रिज में टेस्ट मैच की एक पारी में पांच कैच लेने वाले वो भारत के पहले विकेटकीपर बने थे। इसके अलावा वो भारत के पहले ऐसे विकेटकीपर बने थे जिन्होंने टेस्ट क्रिकेट में अपने डेब्यू इनिंग में पांच विकेट लिए थे। उनसे पहले दुनिया के दो विकेटकीपरों ने ये कमाल किया था।